
	Projekta redakcija
	Iebildums / Priekšlikums
	Autors

	1.
	Noteikumu konsolidētā versija
81.1. šo noteikumu 77.punktā minētos personas datus, ja platformā ir saņemts izglītības vai cits platformā piedāvātais pakalpojums;
	Iebildums
Lūdzam projekta anotācijas 8.1.13. apakšpunktā sniegt pamatojumu tam, kādēļ 81.1. apakšpunktā ir paplašināts apstrādājamo personas datu apjoms no līdzšinējiem vārda un uzvārda uz visiem 77. punkta apakšpunktos minētajiem personas datiem.
Ņemot vērā, ka 77. punkta apakšpunktos ir ietverts plašs personas datu klāsts, lūdzam izvērtēt, vai visu minēto personas datu apstrāde ir objektīvi nepieciešama 81. punktā noteiktā apstrādes nolūka sasniegšanai, kā arī projekta anotācijas 8.1.13. apakšpunktā sniegt atbilstošu pamatojumu šādas apstrādes nepieciešamībai.
Piedāvātā redakcija
-
	Anna Samuseviča (TM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam anotācijas 1.3. apakšsadaļā nodrošināt pilnīgus projekta skaidrojumus. Piemēram, Ministru kabineta 2024. gada 23. jūlija noteikumu Nr. 506 "Latvijas Atveseļošanas un noturības mehānisma 2.3. reformu un investīciju virziena "Digitālā transformācija" 2.3.1.r. reformas "Ilgtspējīgas un sociāli atbildīgas atbalsta sistēmas pieaugušo izglītībai attīstība" 2.3.1.4.i. investīcijas "Individuālo mācību kontu pieejas attīstība" un 2.3.1.3.i. investīcijas "Pašvadītas IKT speciālistu mācību pieejas attīstība" īstenošanas noteikumi" 43. punktā tiek grozīts arī 2026. gada 30. aprīļa termiņš.
Piedāvātā redakcija
-
	Agita Strode (TM)

	3.
	Anotācija (ex-ante)
4. Tiesību akta projekta ietekme uz spēkā esošo tiesību normu sistēmu
	Priekšlikums
Lūdzam pārskatīt anotācijas 4. sadaļu ņemot vērā 1.3. apakšsadaļā skaidroto projekta saistību ar Ministru kabineta noteikumiem Nr. 168 ''Latvijas Atveseļošanas un noturības mehānisma plāna otrās komponentes "Digitālā transformācija" 2.3. reformu un investīciju virziena "Digitālās prasmes" 2.3.2.reformas "Digitālās prasmes sabiedrības un pārvaldes digitālajai transformācijai" 2.3.2.3.i. investīcijas "Digitālās plaisas mazināšana sociāli neaizsargātajām grupām un izglītības iestādēs" īstenošanas noteikumi''. 
Vēršam uzmanību, ka anotācijas 4. sadaļu aizpilda, ja projekts ietekmē spēkā esošo tiesību normu sistēmu un tajā norāda:
1) tiesību aktu projektus, kuru izstrādāšanai paredzēts pilnvarojums projektā, saistīto tiesību aktu nosaukumu, pamatojumu un aprakstu, kā arī atbildīgo institūciju;
2) citus spēkā esošos (vai jau apstiprinātos) tiesību aktus, kuros jāizdara grozījumi vai kuri jāatzīst par spēku zaudējušiem (atceltiem) saistībā ar projektu, kā arī skaidro šādu izmaiņu nepieciešamību. Ja spēkā esošā tiesību akta atzīšana par spēku zaudējušu ir paredzēta izstrādātajā tiesību akta projektā, to norāda nevis šajā apakšpunktā, bet anotācijas 1. sadaļā. Ja nepieciešamie tiesību aktu projekti jau ir izsludināti Valsts sekretāru sanāksmē, norāda attiecīgās Valsts sekretāru sanāksmes datumu, protokola numuru un paragrāfu vai, ja nepieciešamie tiesību aktu projekti jau ir pieteikti TAP portālā, norāda projekta TA (ID) numuru.
Piedāvātā redakcija
-
	Agita Strode (TM)

	4.
	Noteikumu konsolidētā versija
73.1 Atbalsta programmas nodrošinātāja un izglītības pakalpojuma sniedzēja pienākums platformā ir aktualizēt informāciju par personas mācību statusu un tā izmaiņām (mācības uzsāktas, pārtrauktas vai pabeigtas).
	Priekšlikums
Iesakām izvērtēt projektu, izvairoties no skaidrojuma sniegšanas iekavās. Skaidrojumus rosinām ietvert anotācijā vai arī, ja šiem skaidrojumiem jāpaliek projektā, lūdzam iekavas aizstāt ar pieturzīmi komats vai domuzīmi.
Piedāvātā redakcija
-
	Agita Strode (TM)

	5.
	Noteikumu konsolidētā versija
73.2 Platformas pārzinim ir tiesības apstrādāt platformā uzkrātos datus par īstenotajiem projektiem, kā arī no citām valsts informācijas sistēmām saņemtos datus apkopotā un anonimizētā veidā izglītības politikas plānošanas, īstenošanas, uzraudzības un izvērtēšanas vajadzībām. Šāda datu izmantošana neietver individuāli identificējamu personas datu apstrādi un tiek veikta tikai normatīvajos aktos noteiktajā kārtībā, ievērojot datu minimizācijas, drošības un personas datu aizsardzības principus atbilstoši Eiropas Parlamenta un Padomes Regulas (ES) 2016/679 un Fizisko personu datu apstrādes likuma prasībām.
	Priekšlikums
Lūdzam nodrošināt skaidru un nepārprotamu tiesību normu redakciju, lai tās lietotājs un piemērotājs precīzi izprastu savus pienākumus un tiesības. Vēršam uzmanību, ka vispārīga atsauce uz “normatīvajiem aktiem” neatbilst precizitātes prasībām, jo nav norādīts ne konkrētais normatīvais akts, ne tiesību joma. Attiecīgi, lūdzam projektā vispārīgās atsauces aizstāt ar konkrētu normatīvo aktu, ja tas ir augstāka juridiskā spēka normatīvais akts, vai attiecīgo normatīvo aktu jomu atbilstoši Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 3.7. apakšnodaļai.
Piedāvātā redakcija
-
	Agita Strode (TM)

	6.
	Noteikumu konsolidētā versija
73.2 Platformas pārzinim ir tiesības apstrādāt platformā uzkrātos datus par īstenotajiem projektiem, kā arī no citām valsts informācijas sistēmām saņemtos datus apkopotā un anonimizētā veidā izglītības politikas plānošanas, īstenošanas, uzraudzības un izvērtēšanas vajadzībām. Šāda datu izmantošana neietver individuāli identificējamu personas datu apstrādi un tiek veikta tikai normatīvajos aktos noteiktajā kārtībā, ievērojot datu minimizācijas, drošības un personas datu aizsardzības principus atbilstoši Eiropas Parlamenta un Padomes Regulas (ES) 2016/679 un Fizisko personu datu apstrādes likuma prasībām.
	Priekšlikums
Ņemot vērā, ka šī norma paredz platformas pārziņa tiesības apstrādāt anonimizētus datus, kuri vairs netiek uzskatīti par personas datiem un uz kuriem neattiecas Eiropas Parlamenta un Padomes Regulas (ES) 2016/679, kā arī Fizisko personu datu apstrādes likuma prasības, aicinām precizēt normu, dzēšot atsauci uz personas datu apstrādes regulējuma ievērošanu.
Piedāvātā redakcija
73.2 Platformas pārzinim ir tiesības apstrādāt platformā uzkrātos datus par īstenotajiem projektiem, kā arī no citām valsts informācijas sistēmām saņemtos datus apkopotā un anonimizētā veidā izglītības politikas plānošanas, īstenošanas, uzraudzības un izvērtēšanas vajadzībām.
	Anna Samuseviča (TM)



